Matriekuitslae: Meer druipelinge in 2015 verwagArgieffoto Die matriekuitslae sal eers volgende week amptelik bekendgemaak word, maar Umalusi het reeds onthul dat ŉ laer slaagsyfer as 2014 te verwagte kan wees. Professor John Volmink, voorsitter van die Umalusi-raad, het hierdie uitspraak by ŉ mediakonferensie in Pretoria gemaak. Volgens Volmink is die beleid om leerders sonder die voldoende punte na ŉ volgende graad deur te sit om te verhoed dat hulle meer as vier jaar lank in dieselfde skoolfase spandeer, een van die sleutelfaktore wat tot die verhoging in druipelinge bygedra het. Hy het gesê swakker prestasie was grootliks sigbaar in rekeningkunde, geografie, geskiedenis en wiskundige geletterdheid. Altesaam 674 232 voltydse leerders en 127 456 deeltydse leerders het vanjaar die nasionale Senior Sertifikaat-eksamen geskryf.